2017. gada 28. novembrī Noteikumi Nr. 695

Rīgā (prot. Nr. 59 6. §)

Grozījumi Ministru kabineta 2011. gada 28. jūnija noteikumos Nr. 500 "Noteikumi par transportējamām spiedieniekārtām"

Izdoti saskaņā ar
likuma "Par atbilstības novērtēšanu"
7. pantu un likuma

"Par bīstamo iekārtu tehnisko
uzraudzību" 3. panta otro daļu

Izdarīt Ministru kabineta 2011. gada 28. jūnija noteikumos Nr. 500 "Noteikumi par transportējamām spiedieniekārtām" (Latvijas Vēstnesis, 2011, 101., 155. nr.; 2012, 194. nr.; 2013, 250. nr.; 2014, 252. nr.; 2015, 64. nr.) šādus grozījumus:

1. Izteikt 7. un 8. punktu šādā redakcijā:

"7. Nacionālā standartizācijas institūcija nodrošina šo noteikumu prasību izpildei piemērojamo ADR nolīgumā un RID noteikumos norādīto starptautisko standartu (turpmāk – piemērojamie standarti) adaptēšanu un publicēšanu tās tīmekļvietnē (www.lvs.lv).

8. Šajos noteikumos minēto atbilstības novērtēšanu, atkārtotu atbilstības novērtēšanu, periodisko inspicēšanu, starpposma inspicēšanu un ārpuskārtas inspicēšanu atbilstoši ADR nolīgumā vai RID noteikumos norādītajiem kritērijiem un šajos noteikumos minētajām prasībām veic inspicēšanas institūcija, kas akreditēta nacionālajā akreditācijas institūcijā (turpmāk – akreditācijas birojs) atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību."

2. Aizstāt 65. punktā skaitļus "63." un "62." ar skaitli "64.".

3. Aizstāt 66. punktā skaitli "64." ar skaitli "65.".

4. Izteikt 68. punktu šādā redakcijā:

"68. Ja spiedtvertnes ir ražotas sērijās, atsevišķu šādu spiedtvertņu atkārtotu atbilstības novērtēšanu, tai skaitā to vārstu un cita papildu aprīkojuma atkārtotu atbilstības novērtēšanu, var veikt institūcija, kura ir paziņota periodiskas inspicēšanas veikšanai, ja šādu spiedtvertņu tipa atbilstību, veicot atkārtotu atbilstības novērtēšanu saskaņā ar šo noteikumu 65. punktu, ir novērtējusi šo noteikumu 64. punktā minētā paziņotā institūcija un šādām spiedtvertnēm ir izsniegts šo noteikumu 69. punktā minētais atkārtotas atbilstības novērtēšanas sertifikāts. Aiz "pī" zīmes norāda tās paziņotās institūcijas identifikācijas numuru, kura veikusi periodisko inspicēšanu."

5. Izteikt 71.9punktu šādā redakcijā:

"71.9 Neidentificējamie sašķidrinātās naftas gāzes baloni vai sašķidrinātās naftas gāzes baloni, kuri ražoti pirms vairāk nekā 40 gadiem, vai sašķidrinātās naftas gāzes baloni, kuru tehniskajā pasē nav norādīti visi nepieciešamie tehniskie parametri, tiek utilizēti."

6. Izteikt 71.23punktu šādā redakcijā:

"71.23 Sašķidrinātās naftas gāzes balonu pēc hidrauliskās pārbaudes žāvē. Pēc žāvēšanas pārbauda, vai sašķidrinātās naftas gāzes balona iekšienē nav palicis šķidrums."

7. Izteikt 71.27punktu šādā redakcijā:

"71.27 Sašķidrinātās naftas gāzes balonu aprīko ar ventili, kurš atbilst šo noteikumu prasībām un ir marķēts ar "pī" zīmi. Ventili ieskrūvē, izmantojot dinamometrisko atslēgu vai ventiļa ieskrūvēšanai paredzēto automātisko iekārtu, un atbilstoši noblīvē, lai nodrošinātu hermētiskumu starp sašķidrinātās naftas gāzes balonu un ventili."

8. Izteikt 71.31punktu šādā redakcijā:

"71.31 Šo noteikumu 71.30punktā minēto marķējumu sašķidrinātās naftas gāzes balonu uzpildes stacija uzliek uz sašķidrinātās naftas gāzes balona tehniskās pases, un tas ir viegli salasāms un neizdzēšams. Ja sašķidrinātās naftas gāzes balona tehniskajā pasē nav vietas, kur uzlikt šo noteikumu 71.30punktā minēto marķējumu, to izvieto uz speciāli šādam mērķim izgatavotas metāla vai izturīga plastikāta plāksnes, kas izvietota sašķidrinātās naftas gāzes balona ventiļa apkaklē un nav atvienojama, nesabojājot sašķidrinātās naftas gāzes balona ventili."

9. Izteikt 117.4punktu šādā redakcijā:

"117.4 Sašķidrinātās naftas gāzes balonu piegādātājs piegādā un tirdzniecības vietas īpašnieks apmaiņai piedāvā tikai tādus sašķidrinātās naftas gāzes balonus, kuri ir uzpildīti atbilstoši normatīvajiem aktiem par sašķidrinātās naftas gāzes balonu uzpildes staciju tehniskās uzraudzības kārtību."

10. Svītrot 117.6punkta otro teikumu.

Ministru prezidenta vietā –

Ministru prezidenta biedrs,

ekonomikas ministrs Arvils Ašeradens

Iekšlietu ministrs Rihards Kozlovskis